Fótboltafélag Ísafjarðar

Fótboltafélag Ísafjarðar var fótboltafélag sem var starfrækt var á árunum 1912/1913 til 1926.

Árið 1913 var byrjað að tala um Fótboltafélag Ísafirðinga í fjölmiðlum og sama ár fékk félagið leyfi til að ryðja leikvöll á ytri hluta Eyrartúnsins sem fékk nafnið Hrossataðsvellir en hann var aðal íþróttavöllur bæjarins í um hálfa öld.

Félagið var formlega stofnað á Ísafirði þann 3. maí 1914 og í fyrstu formlegu stjórn félagsins sátu Egill V. Sandholt, formaður, Árni J. Árnason, gjaldkeri og Ketill Guðmundsson, ritari.

Árið 1921 var nafni félagsins breytt í Knattspyrnufjelag Ísafjarðar og tók Brynjólfur Jóhannesson, bankamaður og síðar leikari, við formennsku. Sama ár mætti félagið Íslandsmeisturum Víkings í vináttuleik á Ísafirði en það var í fyrsta sinn sem knattspyrnulið úr Reykjavík fór í keppnisferð út á land. Árið eftir mættu þeir Íslandsmeisturum Frams á Ísafirði.

Félagið hætti að senda lið til keppni árið 1923, sama ár og Brynjólfur flutti til Reykjavíkur, og var formlega slitið árið 1926 en eignir þess voru gefnar til Háskóla Íslands.

Tilvísanir

Heimildir


Flokkur:Stofnað 1912
Flokkur:Lagt niður 1926
Flokkur:Íslensk knattspyrnufélög
Flokkur:Íþróttafélög á Ísafirði